
ODLOČITVE REPUBLIKE SLOVENIJE

V ZVEZI Z ZADEVAMI EVROPSKE UNIJE

PREDLOG ZA OBRAVNAVO

I.

1. Zadeva EU: 

Naslov dokumenta v slovenskem jeziku: Predlog Izvedbene uredbe Sveta o spremembi Izvedbene uredbe (EU) št. 282/2011 glede posodobitve potrdila o oprostitvi plačila DDV in/ali trošarine
Naslov dokumenta v delovnem jeziku EU: Proposal for a Council Implementing Regulation amending Implementing Regulation (EU) No 282/2011 as regards the update of the VAT and/or excise duty exemption certificate
Datum dokumenta: 17. 01. 2022
Številka dokumenta: 5394/22 
Medinstitucionalna oznaka: 2022/0002(NLE)

Pri izdelavi predloga stališča so upoštevane še različice in priloge dokumenta EU: 5394/22 ADD1, 5394/22 ADD2
2. Vrsta odločitve RS: Stališče Republike Slovenije
3. Postopek sprejemanja zadeve EU v institucijah EU:

Postopek: Posebni zakonodajni postopek 
Faza sprejemanja: Obravnava v delovni skupini Sveta za davčna vprašanja - posredna obdavčitev 
4. Pristojni organ EU: 

Svet  EU v sestavi: ECOFIN - Svet EU za ekonomske in finančne zadeve 

Delovno telo Sveta EU: D.04.a - Delovna skupina za davčna vprašanja (a) posredna obdavčitev

5. Organ, pristojen za dokončen sprejem stališča RS:

  Vlada
6. Pravna podlaga za obravnavo v Državnem zboru: 
 Vlada Republike Slovenije s stališčem Republike Slovenije seznani Državni zbor Republike Slovenije v skladu z 8. členom Zakona o sodelovanju med državnim zborom in vlado v zadevah Evropske unije. 
Pri delu v Državnem zboru bodo sodelovali:  mag. Andrej Šircelj, minister za finance, mag. Maja Hostnik Kališek, državna sekretarka, mag. Kristina Šteblaj, državna sekretarka, dr. Katja Lautar, državna sekretarka, mag. Tina Humar, generalna direktorica, Mitja Brezovnik, vodja sektorja, Mateja Tovornik, sekretarka
7. Roki:

Predviden čas pričetka obravnave zadeve EU v institucijah EU: V februarju 2022.

Predviden čas sprejema zadeve EU v institucijah EU: 31. 03. 2022
Rok za odziv organa: 7. 02. 2022
Rok za obravnavo na seji Vlade in njenih odborih: 10. 02. 2022

Rok za obravnavo predloga stališča RS v DZ: 
Predlog z obrazložitvijo za skrajšanje oziroma podaljšanje rokov: 
8. Organ, odgovoren za pripravo predloga stališča RS:

Organ: Ministrstvo za finance
Kontaktne osebe organa: mag. Tina Humar, generalna direktorica, Mitja Brezovnik, vodja sektorja, Mateja Tovornik, sekretarka
9. Delovna skupina Vlade, organizirana za posamezno področje zadev EU: 

DS13 - Obdavčenje 

vodilni organ: MF - Ministrstvo za finance

vodja delovne skupine: Tina Humar
Delovna skupina je predlog stališča RS obravnavala:  Ne
10. Predlog stališča RS je usklajen z organi:

Organ: .
Kontaktna oseba organa: 

11. O predlogu stališča RS je bilo opravljeno posvetovanje z: 

12. Zahteva za obravnavo: na seji Vlade, na seji Odbora za gospodarstvo
	mag. Andrej Šircelj

MINISTER


II.

PREDLOG

STALIŠČE RS
Na podlagi 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) je Vlada Republike Slovenije sprejela naslednji sklep
A)

Republika Slovenija je sprejela (določila predlog)
Stališče Republike Slovenije
Vlada Republike Slovenije je sprejela na podlagi 49.h člena Poslovnika Vlade Republike Slovenije stališče Republike Slovenije k zadevi Predlog Izvedbene uredbe Sveta o spremembi Izvedbene uredbe (EU) št. 282/2011 glede posodobitve potrdila o oprostitvi plačila DDV in/ali trošarine - 5394/22, ki se glasi:

Republika Slovenija podpira posodobitve potrdila o oprostitvi plačila DDV in/ali trošarine, da se zagotovi potrebne ukrepe za izvajanje novih oprostitev v zvezi z ukrepi Unije v odziv na pandemijo COVID-19 ter ukrepov za uporabo oprostitev DDV v zvezi z dejavnostmi Unije v okviru skupne varnostne in obrambne politike.

B) (Za zakonodajne akte in odločitve politične narave)

POGLAVITNE REŠITVE IN CILJI PREDLOGA ZADEVE EU: 
Svet je decembra 2019 sprejel spremembe direktiv o DDV in trošarinah, s katerimi je uvedel oprostitve v zvezi z obrambnimi prizadevanji oboroženih sil države članice v drugi državi člancici za izvajanje dejavnosti Unije v okviru skupne varnostne in obrambne politike (SVOP), ki je bila vzpostavljena kot evropska varnostna in obrambna politika leta 2000 (Direktiva Sveta (EU) 2019/2235). Novi ukrepi se bodo v državah članicah uporabljali od 1. julija 2022.

Julija 2021 pa je Svet sprejel spremembo direktive o DDV, s katerimi je uvedel dodatne oprostitve v zvezi z ukrepi, sprejetimi na ravni Unije v odziv na pandemijo COVID-19 (Direktiva Sveta (EU) 2021/1159). Ukrepi se uporabljajo retroativno od 1. januarja 2021.

Cilj predloga je določiti ukrepe, potrebne za izvajanje novih oprostitev v skladu z navedenima pravnima podlagama.

Priloga II k Izvedbeni uredbi Sveta (EU) št. 282/2011 vsebuje potrdilo, ki potrjuje, da določena transakcija izpolnjuje pogoje za oprostitev DDV in/ali trošarine. Da bi državam članicam omogočili enotno uporabo nove oprostitve plačila DDV za obrambna prizadevanja in oprostitve plačila DDV v zvezi z ukrepi, sprejetimi na ravni Unije v odziv na pandemijo COVID-19, je treba navedeno potrdilo prilagoditi.

V zvezi z ukrepi, sprejetimi na ravni Unije v odziv na pandemijo COVID-19, je treba potrdilo o oprostitvi spremeniti, da se kot upravičeni organ vključi Komisija ali katera koli evropska agencija ali organ, ki opravlja svoje naloge v odziv na pandemijo COVID-19. V ta namen je treba Prilogo II k Izvedbeni uredbi (EU) št. 282/2011 spremeniti z učinkom od 1. januarja 2021.

V zvezi z novo oprostitvijo plačila DDV za obmrambna prizadevanja v okviru Unije, bi bilo treba potrdilo o oprostitvi spremeniti tako, da se poleg prej navedenih upravičenih organov vključi še oborožene sile države članice, ki sodelujejo pri dejavnosti Unije v okviru skupne varnostne in obrambne politike. V ta namen je treba Prilogo II k Izvedbeni uredbi (EU) št. 282/2011 spremeniti z učinkom od 1. julija 2022.

OCENA VPLIVOV IN POSLEDIC PREDLOGA ZADEVE EU: 

Vpliv na pravni red


Sprememba obstoječih aktov


Pravilnik o pogojih in načinu oprostitve davkov za diplomatska predstavništva, konzulate, agencije in organe Evropske unije ter mednarodne organizacije v skladu z mednarodnimi pogodbami, ki obvezujejo Republiko Slovenijo (Ur.l. RS, št. 141/06, 117/08, 68/09, 82/11 in 109/13).


Priprava novih aktov


/

Posledice za proračun

Nima posledic za proračun. Spreminja se zgolj potrdilo o oprostitvi, ki je potrebno za uporabo oprostitev plačila DDV v praksi.

Vpliv na gospodarstvo

Sprememba potrdila o oprostitvi bo omogočilo enotno izvajanje oprostitve plačila DDV upravičenim organom (Komisija ali katerakoli evropska agencija ali organ, ki opravlja naloge, dodeljene s pravom Unije ter oborožene sile držav članic, ki sodelujejo pri dejavnosti Unije v okviru skupne varnostne in obrambne politike.)

Vpliv na javno upravo

Sprememba potrdila omogoča izvajanje oprostitve plačila DDV za upravičene organe.

Vpliv na okolje

Predlog ne bo imel vpliva na okolje.

Drugo

C)

Predstavniki RS, ki bodo zastopali stališče RS v institucijah EU: 

mag. Tina Humar, generalna direktorica, Mitja Brezovnik, vodja sektorja, Mateja Tovornik, sekretarka, Vida Skomina, SPBR, Katarina Žnidaršič, SPBR

